

**Endringer til handlingsplan og budsjett**

verbalforslag og bestillinger

2024 – 2027

fremmet av:

Høyre, Fremskrittspartiet, Kristelig Folkeparti, Sammen for Sarpsborg,

Pensjonistpartiet, og Industri og Næringspartiet

**Kommunedirektøren**

**Verbalforslag og bestillinger:**

|  |
| --- |
| **Viljeserklæring til samarbeid med Fredrikstad kommune**  Som en del av budsjett 2024 og handlingsprogram for perioden 2024 til 2027 er Sarpsborg kommune og Fredrikstad kommune enige om å uttrykke følgende felles viljeserklæring:  *«Våre to kommuner skal inngå et langsiktig samarbeid for å skape bedre og mer kostnadseffektive tjenester til våre innbyggere. Kommunene er åpne for å vurdere samarbeid om alle sider av den kommunale virksomheten. Det vil bli etablert en felles styringsstruktur for dette samarbeidet*.» |

|  |
| --- |
| **Krav om effektivisering utover Bærekraft 2030.**  Kommunedirektøren får i oppdrag å finne ytterligere effektiviseringstiltak, og bes presentere funn for formannskap og bystyre i første tertial 2024. |

|  |
| --- |
| **Salg av aksjepost i Skjeberg Marinesenter.**  Kommunedirektør får i oppdrag å forberede salg av Skjeberg Marinesenter AS, med mål om salg 2025. |

|  |
| --- |
| **Bruk av eiendomsskatt.**  Kommunens inntekter fra eiendomsskatt har en realnedgang i perioden ved at skattesatsen er uforandret. I videre arbeid med budsjett og handlingsplan legges det til grunn at Sarpsborgs kommune har som prioritert målsetning å redusere innbyggernes og næringslivets utgifter ved eiendomsskatt. |

|  |
| --- |
| **Ivaretakelse av CRPD (FN-konvensjonen om rettigheter for mennesker med nedsatt funksjonsevne).**  Det fremmes en politisk sak som viser hvordan kommunen kan sikre at CRPD ivaretas på alle kommunens nivåer. Saken legges fram for formannskapet og bystyret tredje tertial 2024. |

|  |
| --- |
| **Tilskudd til tennishall.**  Tilskudd til tennishall og finansiering av dette vurderes i forbindelse med behandling av årsregnskap for 2023. |

**Kommuneområde helse og velferd**

**Verbalforslag og bestillinger:**

|  |
| --- |
| **Sak om valgfrihet innenfor helse- og omsorg.**  Prosjekter og enkeltsaker, side 95: Vurdere hvilke deler av helse- og omsorgssektoren som egner seg til å innføre fritt brukervalg. Det fremmes politisk sak om dette innen utgangen av 2024. Saken legges frem for utvalg for velferd og folkehelse, formannskap og bystyret. |

|  |
| --- |
| **Vurdering av etablering av Fontenehus i Sarpsborg.**  Prosjekter og enkeltsaker, side 95: Vurdere muligheten for å etablere Fontenehus innenfor de bevilgningene som er gjort i Handlingsprogram Østre Bydel. Dette omtales i tilstandsrapport. |

|  |
| --- |
| **Utvikling av Tingvoll.**  Prosjekter og enkeltsaker, side 95: Vurdere fremtidig bruk av bygg og arealer på Tingvoll. Det skal spesifikt vurderes å utlyse en konseptkonkurranse med sikte på offentlig/privat samarbeid, med sikte på samlokalisering av tjenester og botilbud som støtter en målsetning om at den enkelte innbygger skal være lengst mulig aktiv i eget liv. Sak fremmes til utvalg for velferd og folkehelse, formannskap og bystyre innen utgangen av 2024. |

|  |
| --- |
| **Innsparing på arbeidstidsordninger i helse og velferd**  Prosjekter og enkeltsaker, side 95: Iverksette forhandlinger mellom kommunen og fagforeningene for i fellesskap fastsette konkrete tiltak som skal sikre at vedtatte mål for innsparing på arbeidstidsordninger nås. |

|  |
| --- |
| **Styrket arbeid tilknyttet sekundærtilflyttere.**  Prosjekter og enkeltsaker, side 95: Tar initiativ til en tettere dialog med IMDI og statlige myndigheter knyttet til Sarpsborgs særlige utfordringer med stor andel sekundærtilflyttere spesifikt. Formannskap og bystyre involveres i prosessen. |

|  |
| --- |
| **Styrket arbeid tilknyttet økonomisk sosialhjelp.**  Prosjekter og enkeltsaker, side 95: Utvikle aktivitetstilbud for personer som mottar økonomisk sosialhjelp, og på individuelt grunnlag sette krav om deltakelse i disse aktivitetene. Det fremmes sak for Utvalg for velferd og folkehelse. |

**Kommuneområde oppvekst**

**Verbalforslag og bestillinger:**

|  |
| --- |
| **Praktisk læring i ungdomsskolen.**  Side 115-116, prosjekter og enkeltsaker, oppvekst: Utforme tiltak med sikte på å tilby læring gjennom praktisk arbeid for elever i ungdomsskolen. Det må ses på løsninger i samarbeid med næringsliv, organisasjoner og frivilligheten, i tillegg til kommunens egen virksomhet.  Det fremmes politisk sak om tiltakene. Gjennomføring: 2024-2025 |

|  |
| --- |
| **Alternative skolearenaer.**  Side 115-116, prosjekter og enkeltsaker, oppvekst: Sarpsborg kommune skal undersøke behovet og mulighetene for å styrke tilbudet og kapasiteten ved alternative skolearenaer. Det fremmes politisk sak om tiltakene. Gjennomføring: 2024-2025. |

**Kommuneområde samfunn**

**Verbalforslag og bestillinger:**

|  |
| --- |
| **Alternativer til ytterligere innsparinger/inntjeninger på kulturområdet**  Vurdere hvordan vedtatte innsparinger på kulturområdet kan gjennomføres uten at det rammer barn og unge. Politisk sak fremmes for utvalg for kultur og oppvekst, formannskap og bystyre i løpet av første tertial 2024, med sikte på at tiltak skal ha halvårsvirkning i 2024. Virksomheten skal så langt som mulig innrette seg slik at bemanning og tilskudd med voksne som målgruppe kan reduseres fra andre halvår 2024. |

|  |
| --- |
| **Kartlegging av kunstverk.**  Side 134, prosjekter og enkeltsaker, samfunn: Utarbeide oversikt over kommunen eier av kunst som ikke er i bruk. Beholdningen skal benyttes før det foretas flere innkjøp.  Tiltak på side 131 om å avsette 1% av byggekostnad til kunstnerisk utsmykning strykes.  Tiltak på side 131 om «Artist in Residence» strykes. |

**Kommuneområde teknisk (ekskl. selvkost)**

**Verbalforslag og bestillinger:**

|  |
| --- |
| **Innsparing arbeidstidsordninger og bruk av overtid**  Side 163, prosjekter og enkeltsaker, teknisk: Se på løsninger for arbeidstidsordninger som reduserer bruken av overtid innen kommuneområde teknisk. Det er lagt inn en effekt av dette på 1,0 mill. kr i 2024, og 1,5 mill. kr i 2025, -26 og -27.  Det fremmes sak for formannskapet andre tertial 2024. |

|  |
| --- |
| **Tilgang til kommunale bygg og anlegg for frivillige lag og foreninger.**  Side 163, prosjekter og enkeltsaker, teknisk: Utforme tiltak og ordninger som sikrer at lag og foreninger har enkel tilgang til kommunens lokaler, og at det i større grad kan delegeres ansvar for å ha oppsyn og stenge etter bruk. Dette for å kunne øke åpningstid uten ekstra kostnader for driftsteknikere. Det fremmes politisk sak om tiltakene og ordningene. Gjennomføring: 2024. |

|  |
| --- |
| **Kartlegging av lekeplasser.**  Side 163, plattform for uteområder, teknisk: Kartlegge kommunale lekeplasser, og deres behov for rehabilitering. Det fremmes politisk sak om status andre tertial 2024. |